Mõne minuti jooksul tehti läbipääs vabaks ning meditsiini-mees marssis väärikalt kohale ja seisis ohvri ette, ütles mõned loitsimissõnad ning siis valmistas ta katsumuseks ette. Seda tegi ta nõnda, et võttis rinna pealt naha oma pöidla ja sõrme vahele, võrdsel kaugusel rinnanibust ja rangluust, tõstis üles, pistis noa nahast läbi ning  lükkas sisse ora. Seda tegi ta mehe rinna mõlemal küljel ja teisel pool keha selja peal ning orade külge kinnitati rihmad. Orad olid kõvast ja kuivast saarepuust, kolmnurkse läbilõikega, küljelaiusega umbes kolmandik tolli, kolm tolli pikad ja äärtest üsna teravad.